**Z á p i s n i c a**

**z 3. zasadnutia Obecného zastupiteľstva obce Stará Lesná konaného dňa 12.06.2019 o 17,00 hod.**

**Prítomní v zasadacej miestnosti:** podľa priloženej prezenčnej listiny

Starosta obce: Ľubomír Lauf

**Poslanci OZ:** Vojtech Gabčo

Marek Gábor

Ľubomír Lauf

Ivan Letoštiak

Slavko Regitko

Bc. Petra Regitková

Bc. Romana Regitková

**Hlavný kontrolór obce:** Ing. Ľudovít Budzák

**Prednostka OcÚ:** Ing. Marta Laufová

**Navrhnutý program:**

**1. Otvorenie**

a)určenie zapisovateľa a overovateľov zápisnice

b) schválenie programu rokovania

**2. Kontrola plnenia uznesení**

**3. Záverečný účet Obce Stará Lesná za rok 2018 a stanovisko HK**

**4. Návrh plánu kontrolnej činnosti HK na II. polrok 2019**

**5. VZN č. 14/2019 – Územný plán obce Stará Lesná – Zmeny a doplnky č. 23**

**6. Doplnenie uznesenia k zámene pozemkov medzi obcou a Daliborom Pištom**

**7. Žiadosť o súhlas na čiastkovú zmenu územného plánu na parc. č. 1219/31, 01219/32**

**8. Rôzne:** a) žiadosť o prikúpenie pozemku – Doc.MUDr. Branislav Stančák, Košice

b) žiadosť o odkúpenie pozemku – Pavol Ilavský, Stará Lesná

c) žiadosť o odkúpenie pozemkov – Pavol Obrušník, Stará Lesná

d) žiadosť k pozemku parc. č. 873 – premostenie, prístupová komunikácia, zmena územné

plánu – Ján Kováč a manž. Zdenka, Sp.Nová Ves

e) žiadosť o zámenu pozemkov – Rudolf a Jarmila Kramarčíková, Stará Lesná

f) žiadosť o odkúpenie alebo prenájom pozemku – Krasoslav Kurilla a manž. Anikó, Stará

Lesná

**9. Interpelácia poslancov**

**10. Diskusia**

**11. Záver**

1. **Otvorenie**

*a)**určenie zapisovateľa a overovateľov zápisnice*

Starosta obce Ľubomír Lauf otvoril 3. zasadnutie obecného zastupiteľstva o 17,00 hod.

A za zapisovateľku určil Ing. Martu Laufová, prednostku OcÚ,  za overovateľov zápisnice Vojtecha Gabča a Ľubomíra Laufa ml.

Obecné zastupiteľstvo obce Stará Lesná

**schvaľuje**

zapisovateľku Ing. Martu Laufová a overovateľov zápisnice Vojtech Gabčo, Ľubomír Lauf ml.

***Hlasovanie: za: 7 /Gábor, Lauf, Letoštiak, Regitko, Bc. P. Regitková, Bc. R. Regitková, Gabčo/***

***zdržal sa: 0***

***proti: 0***

*b) schválenie programu rokovania*

Program rokovania obecného zastupiteľstva bol uvedený v pozvánke.

Obecné zastupiteľstvo obce Stará Lesná

**schvaľuje**

navrhnutý program rokovania obecného zastupiteľstva

***Hlasovanie: za: 7 /Lauf, Letoštiak, Regitko, Gábor, Gabčo, Bc. R. Regitková, Bc. P. Regitková/***

***zdržal sa: 0***

***proti: 0***

**2. Kontrola plnenie úloh**

Materiál bol poslancom predložený písomne. Na otázky poslancov ohľadom uznesenia č. 27/2019 a 28/2019 bolo zodpovedané.

Obecné zastupiteľstvo obce Stará Lesná

**b e r i e n a  v e d o m i e**

Informáciu o plnení uznesení zo zasadnutí konaných dňa 13. 03. 2019 a 24. 04. 2019.

***Hlasovanie: za: 7 /Gabčo, Gábor, Lauf, Letoštiak, Regitko, Bc. P. Regitková, Bc. R. Regitková/***

***zdržal sa: 0***

***proti: 0***

**3. Záverečný účet Obce Stará Lesná za rok 2018 a stanovisko HK**

Materiál bol predložený na rokovanie písomne. V súlade so zákonom o obecnom zriadení bol zverejnený na úradnej tabuli a webovej stránke obce. Pred zasadnutím bola poslancom poskytnutá správa nezávislého auditora a starosta obce prečítal prítomným stanovisko auditora: Priložená účtovná závierka poskytuje pravdivý a verný obraz finančnej situácie obce Stará Lesná za rok 2018 a výsledok jej hospodárenia podľa zákona o účtovníctve.

Bc. R. Regitková sa aj v mene ostatných poslancov pýtala na schodok hospodárenia, čo prednostka vysvetlila. Pani poslankyňa sa ďalej pýtala, či sa musí schváliť použitie zostatku finančných prostriedkov na tvorbu rezervného fondu. Odpovedala prednostka, že schválenie použitia a tvorba rezervného fondu je v súlade so zákonom o rozpočte a rozpočtových pravidlách a prostriedky, ktoré budú vo fonde rezerv a rozvoja je možné použiť po schválení na akcie, ktoré sa budú v budúcnosti realizovať.

Obecné zastupiteľstvo obce Stará Lesná

**1. b e r i e n a  v e d o m i e**

správu hlavného kontrolóra a stanovisko k Záverečnému účtu Obce Stará Lesná za rok 2018

**2. s ch v a ľ u j e**

záverečný účet Obce Stará Lesná za rok 2018 a celoročné hospodárenie bez výhrad

**3. b e r i e n a  v e d o m i e**

schodok rozpočtového hospodárenia po úprave vo výške 72 333,07 €

**4. s c h v a ľ u j e**

použitie zostatku finančných prostriedkov v sume 42 490,20 € na tvorbu rezervného fondu

***Hlasovanie: za: 7 /Gabčo, Gábor, Lauf, Letoštiak, Regitko, Bc. P. Regitková, Bc. R. Regitková/***

***zdržal sa: 0***

***proti: 0***

**4. Návrh plánu kontrolnej činnosti HK na II. polrok 2019**

Predložený návrh bol zverejnený v súlade so zákonom a na rokovanie písomne predložený poslancom.

Bc. R. Regitková predložila návrh na doplnenie predloženého plánu kontrolnej činnosti o bod 3.8. – vykonanie kontroly rekonštrukcie chodníkov – výberové konanie, rozpočet, súpis prác a použitého materiálu, vyfakturované práce.

Obecné zastupiteľstvo obce Stará Lesná

**s c h v a ľ u j e**

a) doplnenie plánu kontrolnej činnosti o bod 3.8. – vykonanie kontroly rekonštrukcie chodníkov

b) doplnený plán kontrolnej činnosti hlavného kontrolóra na II. polrok 2019 doplatí Miroslav Čonka obci.

***Hlasovanie: za: 7 /Letoštiak, Lauf, Regitko, Gábor, Gabčo, Bc. R. Regitková, Bc. P. Regitková/***

***zdržal sa: 0***

***proti: 0***

**5. Návrh VZN 1/2019 – Územný plán obce Stará Lesná – Zmeny a doplnky č. 23**

Materiál bol poslancom predložený písomne pred zasadnutím spolu s pozvánkou. Na zasadnutí bola vznesená pripomienka, že nie je doložený územný plán pri VZN, resp. dôvodovej správe, aby poslanci posúdili, ktorých častí obce sa uvedené zmeny dotýkajú.

Obecné zastupiteľstvo obce Stará Lesná

**s c h v a ľ u j e**

všeobecné záväzné nariadenie obce Stará Lesná č. 1/2019 – Územný plán obce Stará Lesná - zmeny a doplnky č. 23

***Hlasovanie: za: 1 /Lauf/***

***zdržal sa: 2 /Letoštiak, Bc.P.Regitková/***

***proti: 4 /Gabčo, Gábor, Regitko, Bc.R.Regitková/***

Na základe predmetného hlasovania bol predložený poslanecký návrh na zvolanie obecného zastupiteľstva mimo schváleného plánu rokovania k uvedenému bodu s doložením grafickej časti navrhovaných zmien a doplnkov č. 23do 14 dní.

***Hlasovanie: za: 7 /Letoštiak, Regitko, Gábor, Gabčo, Bc.R.Regitková, Bc.P.Regitková, Lauf/***

***zdržal sa: 0***

***proti: 0***

**6. Doplnenie uznesenia k zámene pozemkov medzi obcou a Daliborom Pištom**

Materiál bol predložený poslancom písomne. Po podanej ústnej informácii a nahliadnutiu do overeného geometrického plánu poslanci pristúpili k hlasovaniu.

Obecné zastupiteľstvo obce Stará Lesná

**s c h v a ľ u j e**

zámenu pozemkov medzi Obcou Stará Lesná, Hlavná 29, 059 52 Stará Lesná a Daliborom Pištom, nar. 22. 06. 1964, bytom Hlavná 48/96, 059 52 Stará Lesná a manž. Oľgou Pištovou, rod. Holubovou, nar. 09. 10. 1970, bytom Hlavná 48/96, 059 52 Stará Lesná takto:

Geometrickým plánom č. 104/2017 vyhotoveným GEODET Mariánom Urbanom – geodetom so sídlom Námestie Slobody 6, Vranov nad Topľou zo dňa 06. 02. 2018, úradne overeným katastrálnym odborom Okresného úradu Kežmarok dňa 18. 04. 2018 pod číslom G1 209/18 došlo k:

* vytvoreniu pozemku KN C parc. č. 41/4 o výmere 78 m2, zastavané plochy a nádvoria odčlenením od pozemku KN C parc. č. 41 o výmere 213 m2, zastavané plochy a nádvoria (diel 1)
* vytvoreniu pozemku KN C parc. č. 41/5 o výmere 139 m2, zastavané plochy a nádvoria odčlenením od pozemku výmery 135 m21 KN C parc. 41 o výmere 213 m2 (diel 2), zastavané plochy a nádvoria a odčlenením výmery 4 m2 od pozemku KN C parc. č. 43/2 o výmere 55 m2, zastavané plochy a nádvoria (diel 4)
* vytvoreniu pozemku KN C parc. č. 44/2 o výmere 22 m2, zastavané plochy a nádvoria odčlenením výmery 21 m2 od pozemku KN C parc. č. 44 o výmere 315 ,2, zastavané plochy a nádvoria (diel 6) a výmery 1 m2 od pozemku KN C parc. č. 46 o výmere 173 m2, zastavané plochy a nádvoria (diel 7).

Obec Stará Lesná zo svojho výlučného vlastníctva prevádza do výlučného vlastníctva

a) Dalibora Pištu vlastnícke právo k spoluvlastníckemu podielu o veľkosti ¼ na diele 2 a vlastnícke právo k spoluvlastníckemu podielu o veľkosti ½ na diele 4 a to výmenou za spoluvlastnícky podiel Dalibora Pištu o veľkosti ¼ na novovytvorenom pozemku KN C parc. č. 41/4 a novovytvorený pozemok KN C parc. č. 44/2

b) Oľgy Pištovej, rod. Holubovej vlastnícke právo k spoluvlastníckemu podielu o veľkosti ¼ na diele 2 a vlastnícke právo k spoluvlastníckemu podielu o veľkosti ½ na diele 4 a to výmenou za spoluvlastnícky podiel Oľgy Pištovej, rod. Holubovej o veľkosti ¼ na novovytvorenom pozemku KN C parc. č. 41/4

***Hlasovanie: za: 7 /Letoštiak, Regitko, Gábor, Gabčo, Bc.R.Regitková, Bc.P.Regitková, Lauf/***

***zdržal sa: 0***

***proti: 0***

***7. Žiadosť o súhlas na čiastkovú zmenu územného plánu na parc. č. 1219/31 a 1219/32***

Materiál bol poslancom predložený písomne. Po informácii, o ktorý objekt sa jedná poslanci pristúpili k hlasovaniu.

Obecné zastupiteľstvo obce Stará Lesná

**s ú h l a s í**

so započatím čiastkovej zmeny územného plánu na parcelách KN C parc. č. 1219/31, druh pozemku zastavané plochy a nádvoria a 1219/32, druh pozemku ostatné plochu na stavbu „Bytový dom Stará Lesná“ pre žiadateľa Ing. Miroslava Betíka, Široká 10498/21, Bratislava – Vajnory.

Čiastkovú zmenu na vlastné náklady zabezpečí žiadateľ.

***Hlasovanie: za: 7 /Letoštiak, Regitko, Gábor, Gabčo, Bc. R.Regitková, Bc.P.Regitková, Lauf/***

***zdržal sa: 0***

***proti: 0***

**8. Rôzne**

A**) doc. MUDr. Branislav Stančák, CSc., Košice – žiadosť o prikúpenie pozemku**

Vzhľadom k tomu, že k prerokovaniu nebol predložený list vlastníctva, len potvrdenie k prejednaniu dedičstva, bol návrh poslanca p. Gábora stiahnuť žiadosť z rokovania a predmetnej žiadosti sa venovať po predložení LV na ďalšom zasadnutí.

Obecné zastupiteľstvo obce Stará Lesná

**s ť a h u j e**

z  rokovania obecného zastupiteľstva žiadosť Doc. MUDr. Branislava Stančáka, CSc. do predloženia listu vlastníctva.

***Hlasovanie: za: 7 /Letoštiak, Regitko, Gábor, Gabčo, Bc. R.Regitková, Bc.P.Regitková, Lauf/***

***zdržal sa: 0***

***proti: 0***

**B) Pavol Ilavský, Kostolná 96/2, Stará Lesná – žiadosť o odkúpenie pozemku**

Materiál bol predložený písomne.

Starosta v krátkosti informoval o predložení opakovanej žiadosti a hlavne o tom, aby nedošlo k zamedzeniu prístupu k potoku a tiež, aby bola možnosť na zabezpečenie odstránenia snehu počas zimnej údržby.

Následne sa rozprúdila neprehľadná diskusia a nakoniec bolo udelené slovo žiadateľke p. Zuzane Ilavskej, ktorá súhlasila, že žiadatelia sú ochotní pristúpiť aj k zriadeniu vecného bremena na umožnenie zabezpečovanie zimnej údržby a prístup k potoku po spracovaní nového geometrického plánu. Na základe tejto diskusie bol odsúhlasený zámer odpredaja pozemku pre žiadateľa.

Keďže v roku 2018 bolo uznesením č. 1/2018 zriadené vecné bremeno k prístupovej ceste rod. domu 96/2 poslankyňa Bc. R.Regitková navrhla najprv zrušiť uznesenie a následne hlasovať o zámere odpredaja pozemku.

Obecné zastupiteľstvo obce Stará Lesná

**a) r u š í**

uznesenie obecného zastupiteľstva č. 18/2018 zo dňa 20. 01. 2018.

***Hlasovanie: za: 6 /Letoštiak, Regitko, Gábor, Gabčo, Bc. R.Regitková, Bc.P.Regitková/***

***zdržal sa: 1 /Lauf/***

***proti: 0***

***b) s c h v a ľ u j e***

zámer odpredaja pozemku č. 1007/6 z dôvodu osobitného zreteľa so zriadením vecného bremena prístupu k potoku a zabezpečenie zimnej údržby miestnej komunikácie podľa nového geometrického plánu.

***Hlasovanie: za: 6 /Letoštiak, Regitko, Gábor, Gabčo, Bc. R.Regitková, Bc.P.Regitkováf/***

***zdržal sa: 1 /Lauf/***

***proti: 0***

**C) Pavol Obrušník, Stará Lesná 97 – žiadosť o odkúpenie pozemkov**

Materiál bol poslancom predložený písomne. Starosta informoval prítomných, že na parcele č. 687 sa nachádzajú inžinierske siete a okrajovo sa parcely dotknú elektrické rozvodné siete, ktoré budú uložené v zemi.

Na základe týchto skutočnosti poslanec p. Gábor odporučil stiahnuť túto žiadosť z rokovania a jej presun na rokovanie ďalšieho zastupiteľstva po predloží geometrického plánu so zameraním inžinierskych sietí na parcele.

Obecné zastupiteľstvo obce Stará Lesná

**a) s ť a h u j e**

z  rokovania obecného zastupiteľstva žiadosť Pavla Obrušníka o odpredaj pozemku parc. č. 687 o výmere 299 m2 a presun žiadosti do ďalšieho riadneho obecného zastupiteľstva po predložení geometrického plánu so zameraním inžinierskych sietí.

***Hlasovanie: za: 7 /Letoštiak, Regitko, Gábor, Gabčo, Bc. R.Regitková, Bc.P.Regitková, Lauf/***

***zdržal sa: 0***

***proti: 0***

**b) s c h v a ľ u j e**

zámer odpredaja pozemku parc. č. 1007/8 o výmere 17 m2 a parc. č. 1008/4 o výmere 58 m2 z dôvodu osobitného zreteľa pre p. Pavla Obrušníka po predložení geometrického plánu.

***Hlasovanie: za: 6 /Letoštiak, Regitko, Gábor, Gabčo, Bc. R.Regitková, Bc.P.Regitková/***

***zdržal sa: 1 /Lauf/***

***proti: 0***

**D) Ján Kováč a Zdenka Kováčová, Spišská Nová Ves – žiadosti o premostenie, vybudovanie**

**prístupovej komunikácie, zmenu územného plánu**

Materiál bol poslancom doručený písomne. Základnú informáciu podal starosta obce, niektoré stanoviska doplnila prednostka, ktorá uviedla aj celú korešpondenciu.

Po tejto informácii zo strany obce bolo udelené slovo p. Kováčovej. Po jej vystúpení bolo udelené slovo p. Kurillovej, ktorá vyslovila nesúhlas majiteľov susediacich pozemkov z odpredajom pozemku.

Rozprúdila sa neprehľadná diskusia, na záver ktorej poslanec p. Gábor navrhol hlasovať a prijať uznesenia.

Obecné zastupiteľstvo obce Stará Lesná

**a) s c h v a ľ u j e**

zámer odpredaja pozemku parc. č. 1031/1 o výmere 60 m2 z dôvodu osobitného zreteľa pre Jána Kováča a Zdenku Kováčovú, bytom Spišská Nová Ves na právo prechodu na parcelu č. 873 a súhlas na inžinierske siete na parc. č. 873

***Hlasovanie: za: 5 /Regitko, Gábor, Gabčo, Bc. R.Regitková, Bc.P.Regitková/***

***zdržal sa: 2 /Lauf, Letoštiak/***

***proti: 0***

**b) s ú h l a s í**

so započatím čiastkovej zmeny územného plánu pre Jána Kováča a Zdenku Kováčovú na parcele KN C č. 873 o výmere 494 m2 na náklady žiadateľa.

***Hlasovanie: za: 5 / Regitko, Gábor, Gabčo, Bc. R.Regitková, Bc.P.Regitková/***

***zdržal sa: 2 / Letoštiak, Lauf/***

***proti: 0***

**E) Rudolf Kramarčík a Jarmila Kramarčíková, Stará Lesná – žiadosť o zámenu pozemkov**

Materiál bol poslancom predložený písomne. Po krátkej diskusii navrhol poslanec Gabčo nesúhlasiť so zámenou pozemkov.

Obecné zastupiteľstvo obce Stará Lesná

**a) s c h v a ľ u j e**

**z**ámenu pozemkov medzi obcou Stará Lesná – parc. č. 1017 a 1019 a Rudolfom Kramarčíkom a Jarmilou Kramarčíkovou, bytom Stará Lesná parc. č. 370 a 371.

***Hlasovanie: za: 1 / Letoštiak/***

***zdržal sa: 1 / Lauf/***

***proti: 5 /Regitko, Gábor, Gabčo, Bc.R.Regitková, Bc.P.Regitková/***

**F) Krasoslav Kurilla a manž. Anikó, Stará Lesná – žiadosť o odkúpenie alebo prenájom**

**pozemku**

Materiál bol poslancom predložený písomne. K predloženému návrhu neboli žiadne otázky.

Obecné zastupiteľstvo obce Stará Lesná

**s c h v a ľ u j e**

zámer na odpredaj časti pozemku parc. č. 1023/1 o výmere 75 m2 pre Krasoslava Kurillu a manž. Anikó, bytom Stará Lesná

***Hlasovanie: za: 0***

***zdržal sa: 2 /, Letoštiak, Lauf/***

***proti: 5 /Regitko, Gábor, Gabčo, Bc.R.Regitková, Bc.P.Regitková/***

**9. Interpelácia poslancov**

Bc. Petra Regitková

- zvukové nahrávanie zasadnutí

- obecné zastupiteľstvá zvolávať do obecnej sály a v prípade nízkej účasti občanov je možné sa

premiestniť do zasadacej miestnosti OcÚ

– doriešiť uzatvorenie kanalizačných otvorov poklopmi, ktoré by vydržali

– zabezpečiť odpadkové koše na detskom ihrisku, prípadne aj na chodníkoch k bytovke

– zabezpečiť ochranný plot pri mlyne smerom k potoku z dôvodu bezpečnosti detí

– odstránenie vraku škodovky z pozemku pri potoku – k tejto problematike zaujal stanovisko starosta,

majiteľ vraku bol vyzvaný na odstránenie vraku a obec nemôže v tejto veci konať ináč a už vôbec

nie odstrániť vrak, keď tak neurobí majiteľ

– navrhla zorganizovať nejaké kultúrne podujatie pre deti, keďže sa nekonal Deň detí

– poučenie zamestnancov a občanov o slušnosti správania sa na verejnosti

– požiadala starostu obce o osobné stretnutie za účelom vyjasnenia si niektorých otázok týkajúcich sa

jej osoby – starosta aj prednostka sú ochotní s poslankyňou uvedené otázky vypočuť a vyjasniť pri

osobnom stretnutí podľa možnosti poslankyne

p. Gábor požiadal o písomné vyjadrenie k umiestneniu unimobuniek v terajšej lokalite a možnosti ich premiestnenia

Bc. Romana Regitková požiadala o predloženie nasledujúcich materiálov do 7 dní. Prednostka jej vysvetlila, že sa jedná o rozsiahly materiál a ako taký nie je možné ho predložiť do požadovaných 7 dní a tiež uviedla, že všetky predpisy a VZN sú zverejnené na webovej stránke obce.

* všetky platné predpisy obce
* VZN obce od roku 2014
* uznesenia OZ od roku 2000
* písomné odôvodnenie odmien zástupcu starostu od 19.2.2019
* zoznam investičných akcií od roku 2014
* výška platu prednostky
* podrobný rozpočet na rok 2019 a predpokladaný na rok 2020
* stanovisko k výstavbe BREZY

Ďalej bol predložený návrh na vystúpenie zo Združenia miest a obcí Slovenska. Vzhľadom k tomu, že uvedený bod nebol v programe rokovania dnešného zastupiteľstva, tento bod bude prerokovaný na zasadnutí ďalšieho obecného zastupiteľstva podľa schváleného plánu zasadnutí.

Starosta obce p. Lauf predložil poslancom informáciu týkajúcu sa vybudovania nového mosta Na dolinku v závislosti od požiadavky na výšku tonáže mosta**. Poslanci vyslovili nesúhlas s vybudovaním mosta v dolnej časti obce – Na dolinku.**

**10. Diskusia**

Zo strany prítomných nebol prejavený záujem o prihlásenie sa do tohto bodu rokovania.

**11. Záver**

Starosta obce Ľubomír Lauf  ukončil 3. zasadnutie Obecného zastupiteľstva obce Stará Lesná o 21,40 hod.

V Starej Lesnej, dňa 19.06.2019

..........................................

Ľubomír Lauf

starosta obce

..........................................

Ing. Marta Laufová

prednostka OcÚ

Overovatelia:

Vojtech Gabčo ..........................................

Ľubomír Lauf ..........................................

Zapísala: Ing. Marta Laufová

*Vyvesené na úradnej tabuli :*